Μαρκ Άντονι

Ο Μάρκο Αντόνιο Μιουνίζ (ισπανικά: Marco Antonio Muñiz, 16 Σεπτεμβρίου 1968), γνωστός με το καλλιτεχνικό ψευδώνυμο Mαρκ Άντονι, είναι Αμερικανός τραγουδιστής, στιχουργός, ηθοποιός, δισκογραφικός & τηλεοπτικός παραγωγός. Είναι επίσης ο κορυφαίος καλλιτέχνης σάλσα μουσικής όλων των εποχών. Είναι περισσότερο γνωστός για τις μπαλάντες του. Βραβευμένος με επτά βραβεία Γκράμμυ, ο Άντονι έχει πουλήσει πάνω από 12 εκατομμύρια δίσκους σε όλο τον κόσμο. Έχει κερδίσει πολλά βραβεία και έχει λάβει παγκόσμια αναγνώριση. Κατέχει το παγκόσμιο ρεκόρ Γκίνες καλλιτέχνη με τις περισσότερες πωλήσεις δίσκων σάλσα και βρίσκεται στο νούμερο 1 στα Billboard charts.

 Βιογραφία 
Ο Μάρκο Αντόνιο Μιουνίζ γεννήθηκε στη Νέα Υόρκη και έχει καταγωγή από το Πουέρτο Ρίκο. Η μητέρα του Γκιγιερμίνα ήταν νοικοκυρά και ο πατέρας του, Φελίπε Μιουνίζ, ήταν μουσικός και εργαζόμενος στο νοσοκομειακό εστιατόριο. Οι γονείς του τον ονόμασαν έτσι από τον Μεξικανό τραγουδιστή Μάρκο Αντόνιο Μιουνίζ. Ο Άντονι μεγάλωσε στο ανατολικό Χάρλεμ και είναι ο μικρότερος από οκτώ παιδιά. Μεγάλωσε ως ρωμαιοκαθολικός.

 Καριέρα 
Ο Μιουνίζ ξεκίνησε την καριέρα του τραγουδώντας σε μουσικά προγράμματα στο μετρό της Νέας Υόρκης. Μετά την αλλαγή του ονόματός του για την αποφυγή συγχύσεων με τον ομώνυμο συνάδελφό του, ο Άντονι εργάστηκε ως συνθέτης και τραγουδιστής για προγράμματα ποπ μουσικής. Ο πρώτος του δίσκος Rebel κυκλοφόρησε το 1988 στην Bluedog Records και είχε freestyle ύφος. Την ίδια χρονιά έγραψε και έκανε την παραγωγή στον δίσκο Boy I've Been Told για τον συνάδελφό του Sa-Fire. Το 1989 τραγούδησε μαζί με την Αν-Μαρί στο χιτ "With or Without You", την παραγωγή του οποίου έκαναν ο Λιτλ Λούι Βέγκα και ο Τοντ Τέρι. Έναν χρόνο αργότερα, το 1990, έγραψε ένα ντουέτο που λέγεται "You Should Know By Now", μαζί με τους Λιτλ Λούι Βέγκα και Τοντ Τέρι. Το 1992, συνεχίζοντας να εργάζεται με τον Τοντ Τέρι, έκανε φωνητικά στο τραγούδι "Love Change" για τον δίσκο των The Powermachine. Παράλληλα συνεργάστηκε με τον παραγωγή Λιτλ Λούι Βέγκα, ο οποίος συμμετείχε σε πολλά από τα χιτ του τραγουδιστή στους δίσκους Ride On The Rhythm και When The Night Is Over. Το 1992 ο Βέγκα και ο Άντονι άνοιξαν την συναυλία του μουσικού Τίτο Πουέντε στο Madison Square Garden της Νέας Υόρκης. Μετά το 1992 άλλαξε το μουσικό του στυλ και από το freestyle πήγε στη σάλσα.

 Προσωπική ζωή 
Το 1994 γεννήθηκε το πρώτο του παιδί, η κόρη του, Αριάνα, από την τότε σύντροφο του, Ντέμπι Ροσάντο. Έπειτα, το ζευγάρι υιοθέτησε έναν γιο, τον Τσέις (γενν. 1995).

Στις 9 Μαΐου 2000 παντρεύτηκε τη Μις Υφήλιος 1993, Νταϊανάρα Τόρες. Απέκτησαν μαζί δύο γιους: τον Κρίστιαν Μάρκους Μιουνίζ (γενν. 5 Φεβρουαρίου 2001) και τον Ράιαν Άντριαν Μιουνίζ (γενν. 16 Αυγούστου 2003). Το ζευγάρι χώρισε τον Δεκέμβριο του 2003 αλλά το διαζύγιο εκδόθηκε στις αρχές του 2004.

Τον Ιούνιο του 2004 παντρεύτηκε την ηθοποιό και τραγουδίστρια Τζένιφερ Λόπεζ. Απέκτησαν μαζί τα δίδυμα Έμα Μάριμπελ και Μαξιμίλιαν Ντέιβιντ Μιουνίζ (γενν. 22 Φεβρουαρίου 2008). Το περιοδικό People μάλιστα, πλήρωσε 6 εκατομμύρια δολάρια για να αποκτήσει και να δημοσιεύσει τις πρώτες φωτογραφίες των διδύμων. Τον Ιούλιο του 2011 το ζευγάρι ανακοίνωσε τον χωρισμό του, με τον Άντονι να καταθέτει αίτηση διαζυγίου λίγο αργότερα. Το διαζύγιο τους εκδόθηκε τον Ιούνιο του 2014.

Ο τρίτος του γάμος, με το μοντέλο Σάνον ντε Λίμα, έγινε στις 11 Νοεμβρίου 2014. Ωστόσο, έληξε κι αυτός με διαζύγιο που εκδόθηκε τον Φεβρουάριο του 2016.

Στις 28 Ιανουαρίου 2023 παντρεύτηκε για τέταρτη φορά, με την Μις Παραγουάη 2021 Νάντια Φερέιρα. Το ζευγάρι απέκτησε έναν γιο, τον Μάρκο (γενν. 12 Ιουνίου 2023).

 Δισκογραφία 
  Rebel (1988)
  When the Night is Over (1991)
 Otra Nota  (1993)
  Todo a Su Tiempo (1995)
  Contra la Corriente (1997)
 Marc Anthony (1999)
  Libre (2001)
  Mended (2002)
  Amar Sin Mentiras  (2004)
  Valió la Pena (2004)
  El Cantante (2007)
  Iconos (2010)
  3.0 (2013)

Περιοδεία

 Juntos en concierto 2005 με την Chayanne και τον Αλεχάντρο Φερνάντες
 Juntos en concierto 2006 με την Λόρα Ποζίνι και τον Μάρκο Αντόνιο Σόλις
 Juntos en concierto 2007 με την Τζένιφερ Λόπεζ

Φιλμογραφία

 Κινηματογράφος 
 Έτος Πρωτότυπος τίτλος Τίτλος στα ελληνικά Ρόλος Σημειώσεις1988East Side Story Φλάκο τραγουδιστής 1993Carlito's WayΥπόθεση Καρλίτο κάμεο εμφάνιση τραγουδά το "Parece Mentira" 1994Natural Causes φρουρός1995HackersΕισβολή στο δίκτυοπράκτορας Κι1996Big NightΗ μεγάλη βραδιάΚριστιάνοThe SubstituteΕπικίνδυνος αντικαταστάτης Χουάν Λούκας1999Bringing Out The DeadΣταυροδρόμια της ψυχήςΝοέλ2001In the Time of the Butterflies Λίο2004Man on FireΔιά πυρός και σιδήρουΣάμιουελ Ράμος2007El CantanteΈκτορ Λαβό

Τηλεόραση
2010–2011: HawthoRNe (TV series) ως Νικ Ρεβάρα στο "A Mother Knows" (κύκλος 2, επεισόδιο 8) και στο "Picture Perfect" (πρωταγωνιστής - κύκλος 3)
2012: The X Factor, ως γκεστ κριτής στο επεισόδιο 9 του κύκλου 2

Θέατρο
 Έτος Παράσταση Ρόλος Θέατρο1998 The Capeman Σαλβαδόρ Αργκόν Μπρόντγουεϊ

Παραπομπές

Εξωτερικοί σύνδεσμοι

Επίσημη ιστοσελίδα

Κατηγορία:Αμερικανοί τραγουδιστές
Κατηγορία:Αμερικανοί στιχουργοί